ΠΕΡΙΕΧΟΜΕΝΑ
ΔΙΑΤΑΓΜΑΤΑ
Τροποποίηση του εγκεκριμένου ρυμοτομικού
σχεδίου της Δημοτικής Ενότητας Ρόδου του ομώνυμου Δήμου (ν. Δωδεκανήσου) στo Ο.Τ. 442 -
χώρο κοινωφελών λειτουργιών, στο Ο.Τ. 454 και
σε κοινόχρηστο χώρο της περιοχής επέκτασης
«Ανάληψη - Ροδίνι», με άρση απαλλοτρίωσης και
ρυμοτομικού βάρους και δημιουργία νέου Ο.Τ.
442α, επιβολή προκηπίου και καθορισμό χρήσεων γης, όρων και περιορισμών δόμησης.
Τροποποίηση του εγκεκριμένου ρυμοτομικού
σχεδίου των Π.Ε. 4 και 5 της περιοχής δεύτερης
κατοικίας Πόρτο Ράφτη του Δήμου Μαρκόπουλου Μεσογαίας (ν. Αττικής) στα Ο.Τ. Γ-1176, Γ-1177,
Γ-1181 και στους Κ.Χ. Γ-1175 και Γ-1178, με μετατόπιση ρυμοτομικών και οικοδομικών γραμμών,
δημιουργία κοινόχρηστου χώρου, επιβολή προκηπίου, καθώς και με κατάργηση και έγκριση πεζο-
δρόμων.
ΔΙΑΤΑΓΜΑΤΑ
(1)
Τροποποίηση του εγκεκριμένου ρυμοτομικού
σχεδίου της Δημοτικής Ενότητας Ρόδου του ομώνυμου Δήμου (ν. Δωδεκανήσου) στo Ο.Τ. 442 -
χώρο κοινωφελών λειτουργιών, στο Ο.Τ. 454 και
σε κοινόχρηστο χώρο της περιοχής επέκτασης
«Ανάληψη - Ροδίνι», με άρση απαλλοτρίωσης και
ρυμοτομικού βάρους και δημιουργία νέου Ο.Τ.
442α, επιβολή προκηπίου και καθορισμό χρήσεων γης, όρων και περιορισμών δόμησης .
Η ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις:
α) των άρθρων 152 παρ. 1, 2 και 6, 154, 160 παρ. 1, 2
και 161 παρ. 1 του Κώδικα Βασικής Πολεοδομικής Νομοθεσίας (Δ΄ 580/27.7.1999),
β) των άρθρων 31 παρ. 1 και 32 του ν. 4067/2012 «Νέος
Οικοδομικός Κανονισμός» (Α΄ 79), όπως αυτά ισχύουν,
το μεν άρθρο 31 μετά την αντικατάστασή του με το άρθρο 62 παρ. 2 του ν. 4280/2014 (Α΄159), το δε άρθρο 32
μετά την αντικατάστασή του με το άρθρο 3 παρ. 2 του
ν. 4315/2014 (Α΄ 269), την τροποποίησή του με το άρθρο
69 του ν. 4342/2015 (Α΄143) και πριν από την κατάργησή
του με το άρθρο 138 του ν. 4759/2020 (Α΄ 245),
γ) του άρθρου εικοστού παρ. 1 του ν. 4787/2021 ««Κύρωση Σύμβασης Διανομής Ακινήτου - Σύσταση Δικαι-
ώματος Επιφανείας Ακινήτου Μητροπολιτικού Πόλου
Ελληνικού - Αγίου Κοσμά, ρύθμιση συναφών θεμάτων
και άλλες διατάξεις» (Α΄ 44),
δ) του άρθρου 13 παρ. 2 του ν. 4447/2016 «Χωρικός
σχεδιασμός - Βιώσιμη ανάπτυξη και άλλες διατάξεις»
(Α’ 241),
ε) του άρθρου 8 του ν. 1337/1983 «Επέκταση των πολεοδομικών σχεδίων, οικιστική ανάπτυξη και σχετικές
ρυθμίσεις» (Α’ 33), όπως ισχύει μετά την αντικατάστασή
του με το άρθρο 1 παρ. 1 του ν. 4315/2014, σε συνδυασμό με τις διατάξεις του άρθρου 20 του ν. 2508/1997
(Α΄124), όπως ισχύει μετά την αντικατάστασή του με το
άρθρο 1 παρ. 7 του ν. 4315/2014,
στ) του άρθρου 29 παρ. 4 περ. α του ν. 2831/2000
«Τροποποίηση των διατάξεων του ν. 1577/1985 “Γενικός Οικοδομικός Κανονισμός” και άλλες πολεοδομικές
διατάξεις» (Α’ 140), όπως ισχύει μετά την αντικατάσταση
της περίπτωσης α με το άρθρο 3 παρ. 1 του ν. 4315/2014,
ζ) του άρθρου 14 του ν. 4858/2021 «Κύρωση Κώδικα
νομοθεσίας για την προστασία των αρχαιοτήτων και εν
γένει της πολιτιστικής κληρονομιάς» (Α΄ 220).
2. Την 2/7.1.2021 κοινή απόφαση του Πρωθυπουργού
και του Υπουργού Περιβάλλοντος και Ενέργειας «Ανάθεση αρμοδιοτήτων στον Υφυπουργό Περιβάλλοντος και
Ενέργειας, Νικόλαο Ταγαρά» (Β’ 45).
3. Την 2736/197/26.1.1987 απόφαση του Υπουργού
Περιβάλλοντος, Χωροταξίας και Δημοσίων Έργων
«Έγκριση Γενικού Πολεοδομικού Σχεδίου (ΓΠΣ) του οικισμού Ρόδου (Ν. Δωδεκανήσου)» (Δ΄ 193).
4. Την ΥΠ.ΠΟ.Α./ΓΔΑΠΚ/ΔΙΠΚΑ/ΤΑΧ/Φ43/141641/
84634/8925/3555/11.7.2014 απόφαση του Υπουργού
Πολιτισμού και Αθλητισμού «Έγκριση αναοριοθέτησης
του κηρυγμένου αρχαιολογικού χώρου πόλης Ρόδου,
Περιφέρειας Νοτίου Αιγαίου» (ΑΑΠ 245).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
17 Μαρτίου 2023
ΤΕΥΧΟΣ  ΤΕΤΑΡΤΟ
Αρ. Φύλλου 191
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 191/17.03.2023
5. Την 447/2009 απόφαση του Διοικητικού Πρωτοδικείου Ρόδου.
6. Την 2104/2015 απόφαση του Συμβουλίου της Επικρατείας.
7. Το ΥΠΠΟΑ/ΓΔΑΠΚ/ΕΦΑΔΩΔ/ΤΠΚΑΜ/73432/50083/
1466/290/1.3.2019 έγγραφο της Εφορείας Αρχαιοτήτων
Δωδεκανήσου του Υπουργείου Πολιτισμού και Αθλητισμού.
8. Το ΥΠΕΝ/ΔΑΟΚΑ/37641/1276/8.6.2022 έγγραφο της
Διεύθυνσης Αρχιτεκτονικής, Οικοδομικών Κανονισμών
και Αδειοδοτήσεων του Υπουργείου Περιβάλλοντος και
Ενέργειας (ορθή επανάληψη 9.6.2022).
9. Τις 1180/2018 και 902/2019 γνωμοδοτήσεις του Δημοτικού Συμβουλίου Ρόδου.
10. Τη 2/συν. 1η/28.1.2021 γνωμοδότηση του Συμβουλίου Πολεοδομικών Θεμάτων και Αμφισβητήσεων Α΄
Περιφερειακής Ενότητας Ρόδου.
11. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α΄
98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α΄ 133) και το γεγονός ότι
από τις διατάξεις του παρόντος διατάγματος δεν προκαλείται δαπάνη σε βάρος του κρατικού προϋπολογισμού
και του προϋπολογισμού του οικείου Δήμου.
12. Την 169/2022 γνωμοδότηση του Συμβουλίου της
Επικρατείας.
Με πρόταση της Υπουργού Πολιτισμού και Αθλητισμού και του Υφυπουργού Περιβάλλοντος και Ενέργειας,
αποφασίζουμε:
Άρθρο 1
Εγκρίνεται η τροποποίηση του εγκεκριμένου ρυμοτομικού σχεδίου της Δημοτικής Ενότητας Ρόδου του
ομώνυμου Δήμου (ν. Δωδεκανήσου) στην περιοχή
επέκτασης «Ανάληψη - Ροδίνι», εντός του κηρυγμένου
αρχαιολογικού χώρου, που αναοριοθετήθηκε με την
ΥΠ.ΠΟ.Α./ΓΔΑΠΚ/ΔΙΠΚΑ/ΤΑΧ/Φ43/141641/84634/8925/
3555/11.7.2014 απόφαση του Υπουργού Πολιτισμού
και Αθλητισμού, με άρση απαλλοτρίωσης σε τμήμα του
Ο.Τ. 454, σε τμήματα οδών και σε κοινόχρηστο χώρο
(Κ.Χ.), άρση ρυμοτομικού βάρους σε τμήμα του Ο.Τ.
442 - χώρου κοινωφελών λειτουργιών και δημιουργία
του νέου Ο.Τ. 442α, έγκριση πεζοδρόμων πλάτους τριών
(3) μέτρων, κατάργηση οικοδομικών και ρυμοτομικών
γραμμών και καθορισμό νέων, όπως οι ρυθμίσεις αυτές
αποτυπώνονται στο σχετικό πρωτότυπο διάγραμμα σε
κλίμακα 1:500, που θεωρήθηκε από τον Προϊστάμενο
της Διεύθυνσης Τοπογραφικών Εφαρμογών του Υπουργείου Περιβάλλοντος και Ενέργειας με την 125600/2022
πράξη του και του οποίου αντίτυπο σε φωτοσμίκρυνση
δημοσιεύεται με το παρόν διάταγμα.
Άρθρο 2
Στο πρόσωπο των οικοπέδων, οικοδομημένων
ή μη, που βρίσκονται στους κατά το άρθρο 1 οικοδομήσιμους χώρους, επιβάλλεται προκήπιο πλάτους δύο
(2), τριών (3), τεσσάρων (4), πέντε (5) και έξι (6) μέτρων,
όπως αποτυπώνεται στο σχετικό διάγραμμα.
Άρθρο 3
Στο νέο Ο.Τ. 442α και στο εναπομείναν τμήμα του Ο.Τ.
454 καθορίζονται χρήσεις γης, όροι και περιορισμοί δόμησης ως ακολούθως:
1. Το νέο Ο.Τ. 442α εντάσσεται στον Τομέα Συντελεστή
Δόμησης IV και στον Τομέα λοιπών όρων δόμησης Ν,
όπως καθορίστηκαν με την ΧΟΠ/ΕΠΑ 25/22.3.1994 απόφαση Νομάρχη Δωδεκανήσου (Δ΄ 403) και τη ΧΟΠ-ΕΠΑ
9/27.4.1998 όμοια διορθωτική της (Δ΄ 370), ειδικότερα
δε ισχύουν τα εξής:
α. Ελάχιστο πρόσωπο: δεκαπέντε (15) μέτρα.
Ελάχιστο εμβαδόν: πεντακόσια (500) τετραγωνικά
μέτρα.
β. Συντελεστής δόμησης: οκτώ δέκατα (0,8).
γ. Μέγιστο ποσοστό κάλυψης των οικοπέδων: σαράντα
τοις εκατό (40%) της επιφάνειάς τους.
δ. Μέγιστο επιτρεπόμενο ύψος ανεγερθησομένων
κτιρίων: δέκα μέτρα και μισό (10,50).
ε. Μέγιστος αριθμός ορόφων: τρεις (3).
στ. Επιτρέπεται η χρήση γενικής κατοικίας, σύμφωνα
με το άρθρο 3 του από 23.2.1987 π.δ. (Δ’ 166).
2. Tο εναπομείναν τμήμα του Ο.Τ. 454 παραμένει στον
Τομέα Συντελεστή Δόμησης I και στον Τομέα λοιπών
όρων δόμησης Π, όπως καθορίστηκαν με την ίδια ως
άνω απόφαση, ειδικότερα δε ισχύουν τα εξής:
α. Ελάχιστο πρόσωπο: είκοσι (20) μέτρα.
Ελάχιστο εμβαδόν: χίλια (1000) τετραγωνικά μέτρα.
β. Συντελεστής δόμησης: τέσσερα δέκατα (0,4).
γ. Μέγιστο ποσοστό κάλυψης των οικοπέδων: τριάντα
τοις εκατό (30%) της επιφάνειάς τους.
δ. Μέγιστο επιτρεπόμενο ύψος ανεγερθησομένων
κτιρίων: επτά μέτρα και μισό (7,50).
ε. Μέγιστος αριθμός ορόφων: δύο (2).
στ. Επιτρέπεται η χρήση αμιγούς κατοικίας, σύμφωνα
με το άρθρο 2 του από 23.2.1987 π.δ.
3. Κατά τα λοιπά, ισχύουν οι διατάξεις της ΧΟΠ/ΕΠΑ
25/22.3.1994 απόφασης Νομάρχη Δωδεκανήσου.
4. Λαμβάνεται μέριμνα ώστε να μην προκύπτει άμεση
ή έμμεση βλάβη σε υφιστάμενες αρχαιότητες. Σε κάθε
περίπτωση μελλοντικής οικοδομικής δραστηριότητας, διάνοιξης οδών και εκσκαφικής δραστηριότητας
εν γένει εντός των ως άνω οικοδομικών τετραγώνων,
υποβάλλεται ξεχωριστό αίτημα, συνοδευόμενο από
τον απαιτούμενο φάκελο, το οποίο εξετάζεται κατά περίπτωση, σύμφωνα με τις διατάξεις του ν. 4858/2021.
Για οποιαδήποτε εργασία καθαρισμού ή εκσκαφής
στον χώρο, υλοποιούμενη από δημόσιο φορέα ή ιδιώτη, απαιτείται η έγκαιρη συνεννόηση με την Εφορεία
Αρχαιοτήτων Δωδεκανήσου, ώστε εκπρόσωπός της να
παρακολουθεί τις εργασίες. Σε περίπτωση εντοπισμού
αρχαιοτήτων, οι εργασίες διακόπτονται και ακολουθεί
ανασκαφική έρευνα, σύμφωνα με το άρθρο 37 του
ν. 4858/2021.
Άρθρο 4
Επιβάλλεται εισφορά σε γη συνολικής επιφάνειας
1075,16 τετραγωνικών μέτρων με στοιχεία 1-2-3- 4-1,
5-6-46-27-8-40-41-Η-Θ-5, 6-9-44-22-46-6, 11-12-13-14ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 191/17.03.2023
15-25-24-11, 20-23-11-45-20, 16-17-18-26-16, Η-41-42-Ζ-Η και 9-20-45-44-9, χωρίς να οφείλεται οποιαδήποτε
αποζημίωση.
Άρθρο 5
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.
Στον Υπουργό Περιβάλλοντος και Ενέργειας αναθέτουμε τη δημοσίευση και εκτέλεση του παρόντος διατάγματος.
Αθήνα, 22 Φεβρουαρίου 2023
H Πρόεδρος της Δημοκρατίας
ΚΑΤΕΡΙΝΑ ΣΑΚΕΛΛΑΡΟΠΟΥΛΟΥ
Οι Υπουργοί
Υφυπουργός
Περιβάλλοντος και Ενέργειας
Πολιτισμού και Αθλητισμού
ΝΙΚΟΛΑΟΣ ΤΑΓΑΡΑΣ
ΣΤΥΛΙΑΝΗ ΜΕΝΔΩΝΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 191/17.03.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 191/17.03.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 191/17.03.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 191/17.03.2023
(2)
Τροποποίηση του εγκεκριμένου ρυμοτομικού
σχεδίου των Π.Ε. 4 και 5 της περιοχής δεύτερης κατοικίας Πόρτο Ράφτη του Δήμου Μαρκό-
πουλου Μεσογαίας (ν. Αττικής) στα Ο.Τ. Γ-1176,
Γ-1177, Γ-1181 και στους Κ.Χ. Γ-1175 και Γ-1178,
με μετατόπιση ρυμοτομικών και οικοδομικών
γραμμών, δημιουργία κοινόχρηστου χώρου, επιβολή προκηπίου, καθώς και με κατάργηση και
έγκριση πεζοδρόμων.
Η ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις:
α) των άρθρων 152 παρ. 1, 2 και 6 και 154 του Κώδικα
Βασικής Πολεοδομικής Νομοθεσίας (Δ’ 580/27.7.1999),
β) του άρθρου 31 παρ. 1 του ν. 4067/2012 «Νέος Οικοδομικός Κανονισμός» (Α’ 79), όπως αντικαταστάθηκε με
το άρθρο 62 παρ. 2 του ν. 4280/2014 (Α’ 159),
γ) του άρθρου 9 παρ. 4 του ν. 1337/1983 «Επέκταση
των πολεοδομικών σχεδίων, οικιστική ανάπτυξη και
σχετικές ρυθμίσεις» (Α΄33), όπως αντικαταστάθηκε με
το άρθρο 2 παρ. 2 του ν. 4315/2014 (Α΄269) και συμπληρώθηκε με το άρθρο 59 του ν. 4602/2019 (Α΄45).
2. To από 16.03.2000 π.δ. «Έγκριση πολεοδομικής μελέτης τμημάτων των πολεοδομικών ενοτήτων 4 και 5 της
περιοχής δεύτερης κατοικίας "Πόρτο Ράφτη" του Δήμου
Μαρκόπουλου (Ν. Αττικής)» (Δ΄187).
3. Την 2/07.01.2021 κοινή απόφαση του Πρωθυπουργού και του Υπουργού Περιβάλλοντος και Ενέργειας
«Ανάθεση αρμοδιοτήτων στον Υφυπουργό Περιβάλλοντος και Ενέργειας, Νικόλαο Ταγαρά» (Β΄ 45).
4. Τις 57/συν.2η/26.02.2020 και 130/συν.7η/22.04.2019
αποφάσεις του Δημοτικού Συμβουλίου Μαρκόπουλου
Μεσογαίας.
5. Την υπ’ αρ. πρωτ. 15459/01.11.2018 αίτηση των ενδιαφερομένων.
6. Το ΥΠΕΝ/ΔΠΟΛΣ/32680/730/04.04.2022 έγγραφο
της Διεύθυνσης Πολεοδομικού Σχεδιασμού του Υπουργείου Περιβάλλοντος και Ενέργειας.
7. Την 4/01.12.2021 γνωμοδότηση του Συμβουλίου
Πολεοδομικών Θεμάτων και Αμφισβητήσεων Α΄, της
Περιφερειακής Ενότητας Ανατολικής Αττικής.
8. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α΄98), το
οποίο διατηρήθηκε σε ισχύ με την περ. 22 του άρθρου
119 του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνη-
τικών οργάνων και της κεντρικής δημόσιας διοίκησης»
(Α΄ 133), και το γεγονός ότι από τις διατάξεις του παρόντος διατάγματος δεν προκαλείται δαπάνη σε βάρος του
κρατικού προϋπολογισμού και του προϋπολογισμού του
οικείου Δήμου.
9. Την 177/2022 γνωμοδότηση του Συμβουλίου της
Επικρατείας.
Με πρόταση του Υφυπουργού Περιβάλλοντος και
Ενέργειας, αποφασίζουμε:
Άρθρο 1
Εγκρίνεται η τροποποίηση του εγκεκριμένου ρυμοτομικού σχεδίου των πολεοδομικών ενοτήτων 4 και 5 της
περιοχής δεύτερης κατοικίας Πόρτο Ράφτη του Δήμου
Μαρκόπουλου Μεσογαίας (ν. Αττικής), με μετατόπιση
ρυμοτομικών και οικοδομικών γραμμών και ειδικότερα
με:
α) μετατροπή τμημάτων των Ο.Τ. Γ-1176 και Γ-1177 σε
κοινόχρηστους χώρους (Κ.Χ.) που εντάσσονται στους
όμορους Κ.Χ. Γ-1175 και Γ-1178 αντίστοιχα,
β) μετατροπή τμήματος του Ο.Τ. Γ-1181 σε κοινόχρηστο χώρο (Κ.Χ.) και δημιουργία νέου όμορου αυτού Κ.Χ.
Γ-1181 Α,
γ) κατάργηση και έγκριση πεζοδρόμων πλάτους τεσσάρων (4) και έξι (6) μέτρων, όπως οι ανωτέρω ρυθμί-
σεις εμφαίνονται στο σχετικό πρωτότυπο τοπογραφικό
διάγραμμα σε κλίμακα 1:500, το οποίο θεωρήθηκε από
τον Προϊστάμενο της Διεύθυνσης Τοπογραφικών Εφαρμογών του Υπουργείου Περιβάλλοντος και Ενέργειας με
την 133457/2022 πράξη του και του οποίου αντίτυπο σε
φωτοσμίκρυνση δημοσιεύεται με το παρόν διάταγμα.
Άρθρο 2
Στο πρόσωπο των οικοπέδων, οικοδομημένων ή μη,
που βρίσκονται στους κατά το προηγούμενο άρθρο οικοδομήσιμους χώρους (Ο.Τ.Γ-1176,Γ-1177,Γ-1181) επι-
βάλλεται προκήπιο πλάτους τεσσάρων (4) μέτρων, όπως
εμφαίνεται στο διάγραμμα του άρθρου 1.
Άρθρο 3
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.
Στον Υπουργό Περιβάλλοντος και Ενέργειας αναθέτουμε τη δημοσίευση και εκτέλεση του παρόντος δια-
τάγματος.
Αθήνα, 22 Φεβρουαρίου 2023
H Πρόεδρος της Δημοκρατίας
ΚΑΤΕΡΙΝΑ ΣΑΚΕΛΛΑΡΟΠΟΥΛΟΥ
Ο Υφυπουργός
Περιβάλλοντος και Ενέργειας
ΝΙΚΟΛΑΟΣ ΤΑΓΑΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 191/17.03.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 191/17.03.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 191/17.03.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 191/17.03.2023
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20230400191.pdf | Tokens: 15356]